
                Bucureşti, 25.10.2006 









                         Nr.23/241/2006
AVIZ

asupra proiectului de Lege privind aprobarea plăţii cotizaţiei anuale pentru anul 2007, ce decurge din calitatea României de stat – participant la Acordul multilateral de bază privind transportul internaţional pentru dezvoltarea Coridorului Europa – Caucaz – Asia, semnat la Baku la 8 septembrie 1998


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 761 din 23 octombrie 2006, pentru aviz la Comisia pentru buget, finanţe şi bănci, cu proiectul de Lege privind aprobarea plăţii cotizaţiei anuale pentru anul 2007, ce decurge din calitatea României de stat – participant la Acordul multilateral de bază privind transportul internaţional pentru dezvoltarea Coridorului Europa – Caucaz – Asia, semnat la Baku la 8 septembrie 1998.



Proiectul de lege a fost emis pentru aprobarea plăţii cotizaţiei anuale pentru finanţarea activităţii de secretariat a Comisiei Interguvernamentale TRACECA în conformitate cu prevederile Acordului privind finanţarea comună a Secretariatului Permanent al Comisiei Interguvernamentale, semnat de statele participante la Baku la 21 aprilie 2005.



Proiectul de lege a fost avizat favorabil de Consiliul Legislativ, cu nr.1096 din 11 august 2006.



Proiectul de lege a fost adoptat de Senat, în şedinţa din 16 octombrie 2006.



Examinarea proiectului de lege a avut loc în şedinţa comisiei din data de 25 octombrie 2006.



În urma dezbaterilor, membrii comisiei au hotărât să avizeze favorabil proiectul de lege, în forma adoptată de Senat.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

PREŞEDINTE,

Iulian Iancu
Expert,
Daniel Bădina

